ועדת הכספים, כנסת 25, פרוטוקול מספר 269, 2023-12-19 00:00

משה גפני: בוקר טוב, אני מתכבד לפתוח את ישיבת ועדת הכספים

משה גפני:  על סדר-היום: הצעת תקנות מס רכוש וקרן פיצויים (מחזור עסקאות חליפי), התשפ"ד-2023

משה גפני:      בבקשה

אבי נוימן: מר גפני, אפשר בשתי דקות רק לתת לכם סקירה מה קורה כרגע עם המענקים בשטח, ברשותך?     

ינון אזולאי: הוא מדבר על מה שאתמול דיברנו בוועדה שעדיין יש בעיות של המענקים

משה גפני: עוד מעט

משה גפני:  איך הגעת לעניין הזה?     

אבי נוימן: אנחנו היום דנים בתקנות, ורציתי לפני שמתחילים בתקנות קצת לתת לחברי הכנסת עדכון לגבי מה קורה בשטח

ינון אזולאי: אם אתה רוצה, אנחנו ניתן לך עדכון

משה גפני: עוד מעט

משה גפני:  בבקשה

משה גפני:  אגב אני יודע מה שקורה במענקים

משה גפני:  הגיעה לפה כבר גם פנייה על הנושא של הכסף

משה גפני:  בבקשה

ישי פרלמן: פה אנחנו בתקנות שמתייחסות לקביעת מחזור עסקאות חליפי למי שהייתה בחופשת לידה או שהיה במילואים, שיתחשב בדבר הזה, זה לפי סעיף הסמכה שהיה בחוק

שולמית אלוני: אולי עוד צעד אחד קודם

שולמית אלוני:  בעצם בעת הדיון – סליחה שאני קוטעת אותך, בחוק התוכנית לסיוע כלכלי, הוראת השעה שהייתה, העלו חברי כנסת גם מתוך הוועדה בקשה להתייחס לקבוצות אוכלוסייה נוספות

שולמית אלוני:  הייתה חברת הכנסת פנינה תמנו וחברת הכנסת לזימי, ונשאלה השאלה האם לעגן את זה במסגרת החקיקה או בתקנות או בהוראת ביצוע

שולמית אלוני:  אז הוחלט כאן לעשות סעיף מסמיך בחקיקה, שבעקבותיו אתם מביאים את התקנות כאן

שולמית אלוני:  נקבע בסופו של דבר סעיף מסמיך שקבע שאתם צריכים לבוא עם תקנות תוך 30 ימים

ישי פרלמן: ההסמכה קבעה שאנחנו צריכים לבוא עם תקנות ביחס למילואים וחופשת לידה שזה נושא שהוא רחב וציבורי וחברי הוועדה רצו להיות מעורבים בו ורצו שזה יהיה בתקנות שבטוח יגיעו לפה

ישי פרלמן:  התקנות מסמיכות לקבוע לגבי מקרים אחרים אבל כרגע אנו רואים שיש לזה פתרונות, ולא שמענו תלונות

ישי פרלמן:  ככל שתהיה בעיה נביא את זה בהמשך

ינון אזולאי: לא הבנתי לגבי הבעיות שאמורות להיות

שולמית אלוני: במהלך הדיון כשדנו בחקיקה, התעוררו שאלות לגבי קבוצות אוכלוסיות

ינון אזולאי: שיכללו בפנים את הקבוצות האלה

ינון אזולאי:  למה אני צריך לחכות לבעיות כדי שיכללו את הקבוצות האלה?     

שולמית אלוני: במסגרת התקנות כאן נכללות שתי קבוצות אוכלוסיות שזה משרתי המילואים ונשים בחופשת לידה

שולמית אלוני:  מה שאני מבינה משי – אז דיברנו על זה שיכול להיות שיהיו קבוצות נוספות

ינון אזולאי: כרגע לא שמעתם

ינון אזולאי:  לגבי משרתי מילואים - תסבירו מה היה ומה הוצאתם, אם הוצאתם

ישי פרלמן: הנוסח נשלח לוועדה

ישי פרלמן:  יש גם סעיף שמתייחס לקביעה שונה של מחזור העסקאות הקובע בתקופת הבסיס שזה המחזור שאליו משווים בשנת 22', וגם היה סעיף שמתייחס לדרך אחרת לקביעת מחזור העסקאות בתקופת הזכאות, שזה גם לפי הוראת ההסמכה

ישי פרלמן:       בגלל שתמיד ההשוואה היא בין מחזור הבסיס לתקופת הזכאות, כאשר בגלל המילואים או בגלל חופשת הלידה מחזור העסקאות נמוך בצורה מלאכותית, זה מביא לפיצוי בחסר, וכאשר מחזור העסקאות בתקופת הזכאות נמוך בצורה מלאכותית זה מביא לפיצוי ביתר

ישי פרלמן:  בעצם בהתחלה הבאנו תקנות שמסדירות את שני הדברים

ישי פרלמן:  אתמול, בעקבות הערות ציבור שעלו, ובשל המצב המיוחד של המלחמה הזו והמועד שבו אנו מביאים את התקנות, בעצם השר החליט להוריד את הסעיף שמתייחס למחזור העסקאות בתקופת הזכאות

ישי פרלמן:  זה אומנם מביא לחישוב פחות מדויק ברמה הספציפית החשבונאית אבל ברמה הכללית בהתחשב במורכבות של המלחמה הזו, השר החליט לא להתייחס למחזור הזכאות, זה אומר שהתקנות האלה עכשיו לפי הנוסח החדש – רק למחזור הבסיס, ורק מיטיב לקבוצות

ינון אזולאי: למה היה צריך לשים את הסעיף הזה לכתחילה? זו הייתה טעות

ינון אזולאי:  יש דברים שהם מקצועיים ויש דברים שבשעה כזאת חשוב

ינון אזולאי:  להבא

ישי פרלמן: בעצם נשארה הדרך האחרת לקביעת מחזור עסקאות בתקופת הבסיס, שהדרך לעשות את זה, במקום להתייחס לחודש הספציפי אוקטובר 22' נובמבר 22' שבו הניזוק היה במילואים או בחופשת לידה, אנו מסתכלים על המחזור השנתי, ועושים ממוצע

ישי פרלמן:  הממוצע הרגיל של ההכנסות הרגילות שלהם הוא שווה להכנסות שלהם בתקופת המלחמה, ושם נראה את הירידה ונוכל לתת את הפיצוי הנכון

משה גפני: לכן מה אתם מבקשים לקבוע בתקנות?     

ישי פרלמן: רק לקבוע את התקופה החליפית לתקופת הבסיס שזה אומר רק מיטיב, ופשוט להתייחס למחזור ממוצע של העוסקים במקום להתייחס למחזור בחודש שבו היו במילואים או בחופשת לידה

משה גפני: זה על חיילי מילואים ועל נשים בחופשת לידה

חמד עמאר: באופן כללי או רק לשניהם?     

משה גפני: מה אתם עושים פה שלא עשיתם בקורונה?     

שולמית אלוני: זה יהיה דומה למה שנעשה בקורונה

שולמית אלוני:  מה שהתייחס קודם ישי, וכאן היה שיח פנימי אז לא שמענו, לזה שאתם מבקשים למחוק את סעיף 3, זה החלק שאינו מיטיב בתוך התקנות האלה

מירב כהן: יש תקופת בסיס לזכאות

מירב כהן:  בתקופת הזכאות- - -     

משה גפני: אתם מיטיבים עכשיו עם חיילי המילואים ועם נשים בחופשת לידה

משה גפני:  זה גם הגיוני, ההטבה הזאת

מירב כהן: למרות שהעצמאי מקבל את דמי המילואים שלו מההכנסה, וחלק מההכנסה באוקטובר או אוקטובר נובמבר או דצמבר

מירב כהן:  אנחנו בעצם – השר החליט להוריד את החלק הרלוונטי הזה אז יש שתי אפשרויות לאשה בחופשת לידה לבחור

מירב כהן:  זה אפילו מיטיב בשתי דרכים

אורית פרקש הכהן: למה החישוב החלופי הזה מיטיב?     

מירב כהן: ניקח את האשה בחופשת לידה והיא מגישה תביעה לספטמבר אוקטובר, והייתה בתקופת לידה בתקופה הזו

מירב כהן:  היא עו"ד – סתם אני אומר – והמשרד שלה לא עבד

מירב כהן:  תקופת הבסיס שלה מאוד נמוכה יחסית

מירב כהן:  אז אנו אומרים – או ניקח את כל השנה ואת החודשיים האלה ונעשה ממוצע – זה אחד, או ניקח 12 חודשים אחורה ונעשה ממוצע על זה

מירב כהן:  נותנים לה שתי אפשרויות מה יותר טוב לזה

אורית פרקש הכהן: ותתרחש את זה לגבי מילואימניק

ולדימיר בליאק: זה דומה למנגנון תקופת מדידה לתיקון שעבר פה ב-2015, 2016

מירב כהן: למילואימניק יש התקופה ועושים ממוצע

מירב כהן:  ההבדל, למה נותנים למילואימניק רק אפשרות אחרת ולחופשת לידה שתיים – כי- - - העבודה פוחתת ודברים כאלה, אז אנחנו נותנים לה אפשרות יותר גדולה

מירב כהן:  מילואים – לפני זה לא פוחת

משה גפני: אני רואה שיש הודעת דובר של המשרד שלכם, שאתם מורידים את החלק המחמיר

מירב כהן: הורדנו

משה גפני: אבל עכשיו אנחנו לא בהודעת דובר ואנחנו לא בדיבורים לעיתונות

משה גפני:  אני רוצה לדעת מבחינת הוועדה, אתם נשארים עם החלק המיטיב שזה הגיוני ובסדר, ואני מברך על כך, והחלק השני, שהוא מחמיר שאיני מבין למה שמתם אותו, הוא יורד

מירב כהן: סעיף 3 יורד במלואו

אבי נוימן: גם לגבי נשים

אבי נוימן:  שתי הערות קטנות: אחת, שיהיה ברור לפחות לפרוטוקול שמדובר בבחירה ולא בחובה לעשות את התיקון הזה בין שתי החלופות שנמצאות פה בתקנות, כלומר מי שרואה להישאר במצב הקיים, יכול

משה גפני: למה ירצה להישאר במצב הקיים?     

מירב כהן: יכול להיות שהאשה יצאה לתקופת לידה אבל העסק שלה מתנהל ואפילו תקופת הבסיס מצוינת לה

משה גפני: יש מציאות כזו?     

מירב כהן: כן

משה גפני: כלומר אם מישהו ירצה להישאר במסלול הקיים, נשאר

משה גפני:  זה לא חובה

משה גפני:  זה רשות והטבה

מירב כהן: בדיוק כמו שוטף פלוס – זה לא חובה

אבי נוימן: גם לפרוטוקול זה בסדר מבחינתי

אבי נוימן:  ושנית, לגבי עסקים עצמאיים שנמצאים באזורים המיוחדים ובישובי הספר, ששם יש מסלול המחזורים

אבי נוימן:  האם זה יחול גם שם התקנות האלה? עוסק עצמאי שנמצא באזור מיוחד, במסלול מחזורים, לא בחוק של החזר הוצאות

אבי נוימן:  צריך לחול גם שם

שולמית אלוני: אתה מדבר על התקנות

אבי נוימן: נכון

אבי נוימן:  כי כרגע זה מפנה לחוק הראשי ולא לתקנות

אורית פרקש הכהן: אבל לאשה נשאר המחמיר?     

משה גפני: לא

משה גפני:  יורד

ולדימיר בליאק: סעיף 3 יורד מלא לגבי כל האוכלוסיות, וזה רשות

אבי נוימן: צריך תשובה לגבי התקנות כי זה נראה לי אותו דבר

אבי נוימן:  אני לא רואה הבדל

מירי סביון: נבדוק ונחזיר תשובה

שולמית אלוני: בכל מקרה פה התקנות עוסקות בסעיף ההסמכה מכוח החוק ומתייחסות לחוק

שולמית אלוני:  אם צריך להביא תיקון לתקנות, זה יצטרך להיעשות- - -     

מירב כהן: בתיקון שגם ככה אנחנו אמורים להגיע לוועדה

מירב כהן:  גם ככה זה לא יכול להיות פה

מירב כהן:  גם ככה אנו אמורים להגיע לוועדה-  -     

משה גפני: אתם אמורים להגיע לוועדה על הרבה דברים, ומשום מה אתם לא מגיעים

משה גפני:  אם לא תגיעו, כפי שנאמר לי על ידי מנהל רשות המיסים בסוף השבוע שעבר, אם אתם לא באים עם התקנות של מה שנוגע לנובמבר, אני אתחיל לקיים דיונים, ונקבל פה החלטות

משה גפני:  אני מבקש להביא את התקנות

משה גפני:  מה זה? ההתמהמהות הזו היא חמורה

משה גפני:  מירי, אני מבקש מכם להביא את התקנות

משה גפני:  זה לא בסדר

משה גפני:  הסכמנו ואפילו תמכתי בזה שיהיה על אוקטובר ונובמבר להביא בנפרד, אבל להביא

ולדימיר בליאק: יתרה מזאת – נאמר לנו פה שזה טכני

משה גפני: אני לא חושב שזה טכני

משה גפני:  רוצים להכניס שם דברים נוספים

ולדימיר בליאק: אפשר לקבל תגובה, למה לא מביאים? כי אני מקבל הרבה מאוד פניות של עסקים

חמד עמאר: מתי אתם מתכוונים להביא את זה?     

מירי סביון: נביא ברגע שנוכל

חמד עמאר: זה לא תשובה

משה גפני: זה תאריך יפה

משה גפני:  לא נסכים לזה

משה גפני:  נתחיל לקיים דיונים

שולמית אלוני: גם כשהתחלנו לדון בתקנות בחודש אוקטובר נעשתה חשיבה ובחינה

חמד עמאר: אם השר רוצה להביא את זה, יכול להנחות אותם להביא את זה כמה שיותר מהר

משה גפני: בבקשה

חמד עמאר: אדוני היושב-ראש, אני חושב שהשר לא מעוניין להביא את התקנות של נובמבר

חמד עמאר:  אם היה מעוניין, היה מנחה אותם: תביאו את זה

חמד עמאר:  אנחנו באמצע דצמבר

משה גפני: אני אומר לכם שהשר מעוניין

חמד עמאר: אם היה מעוניין, היה מנחה אותם להביא

חמד עמאר:  הם יגידו לשר לא?     

משה גפני: אני אומר לך שהוא מעוניין

חמד עמאר: מתי יביאו את התקנות? שנה הבאה?     

אליהו דלל: תקבע דיון

משה גפני: טוב

משה גפני:  בבקשה

משה גפני:  מירי, את הבכירה ביותר פה

משה גפני:  אני מדבר עם השר ועם מנהל רשות המיסים

ולדימיר בליאק: אנחנו בסוף דצמבר

ולדימיר בליאק:  זה לא בסדר

משה גפני: אי אפשר להמשיך את זה

משה גפני:  אני מבקש להביא את זה

משה גפני:  אני יודע שאתם לא מעוניינים שזה ייצא כך וזה יכול לצאת רע מאוד

משה גפני:  יכול לקום מישהו כמו שאמר חמד עמאר, ולומר שהשר לא מעוניין

משה גפני:  זה אמירה נוראה

משה גפני:  בבקשה

אליהו דלל: אדוני, אתמול הובא לידיעתי, שיש חקלאי, שהוא תושב המרכז, הח"פ שלו במרכז, אבל הוא מעבד אדמה גם בעוטף עזה, ונגרמו שם נזקים, אבל הוא לא יכול לתבוע אותם כי לא יכול להיכנס למחשב, כי הח"פ שלו במרכז

אליהו דלל:  אתם מכירים את הנושא?     

מירב כהן: אני לא מכיר את הנושא

מירב כהן:  יש חוק שאסור לחקלאי מהמרכז ל- -  שטחים בדרום

מירב כהן:  שטחים חקלאיים אסור להשכיר, יש חוק כזה אגב

מירב כהן:  לא מכיר את המקרה הספציפי הזה

מירב כהן:  יש הרבה מקרים שעסקים לא מצליחים להיכנס למערכת למסלול אדום או למסלולים ירוקים כי לא שינו את הכתובת אף פעם

מירב כהן:  הם בתל אביב למרות שהעסק שלהם במטולה או דברים כאלה

מירב כהן:  זה בעיות שיעלו ויהיו כל התהליך

מירב כהן:  אין לנו דרך לפתוח את המערכת לכל מדינת ישראל כי יש פה תקנות וחוקים שונים

מירב כהן:  לכל אחד יש משהו אחר

מירב כהן:  אנו מנסים להיצמד מה שיותר למידעים שיש לנו

מירב כהן:  אחרת אין לנו דרך

מירב כהן:  יש הרבה מקרים כאלה

מירב כהן:  פתחנו דרך לפנות אלינו ואנו מנסים לבדוק כל מקרה לגופו

מירב כהן:  יהיו מקרים כאלה, והם יקרו ועשרות מקרים ששכחנו לשנות

מירב כהן:  גם היה במענק הסתגלות אותו דבר

מירב כהן:  זה התהליך, זה קורה

משה גפני: תודה

משה גפני:  בבקשה

אבי נוימן: מאז שהמערכת נפתחה, אנו לשכת רואי החשבון - מייצגים אלפי עסקים

אבי נוימן:  ואני פשוט רוצה לתת לכם קצת מהשטח, למרות שכמו שאתה אומר, מסרים כבר הגיעו אליכם

אבי נוימן:  קשה מאוד למייצגים, התסכול רב

אבי נוימן:  החל מהכניסה למערכת והתחלת השידור, שכפי שאמיר ציין יש לא מעט מקרים שהמערכת דוחה אותך ואינך מבין למה, ואז אתה מנסה להשיג את מוקד הפיצויים, וגם שם לא עונים

אבי נוימן:  שוב, מי שנמצא בהנהלת מוקד הפיצויים עושה עבודה מבורכת ועבודת קודש, ואנו בהחלט יודעים לתקשר, אבל בפועל כשמייצג בא ויושב ומשדר, וצריך לעבור ממסך אחד לאחר, ולא מצליח וברוב המקרים, רואי החשבון גם לא גובים שכר טרחה על הפעולה הזו שלפעמים מצריכה זמן

אבי נוימן:  כשהכול עובד חלק ואפשר לשדר את זה, הכול בסדר, אבל יש יותר מדי מקרים שהמערכת פשוט תוקעת את התקדמות התביעה, והתסכול הוא מאוד גדול

אבי נוימן:      הכוונה עכשיו ששמענו עליה גם לאחד את מענק נובמבר יחד עם דצמבר ולהפוך את כל החד חודשי שזה 80% מהשוק לדו חודשי זו בכלל גזירה שאני כבר רואה- -     

ינון אזולאי: זה נגד- -     

אבי נוימן: אני מבין שהמערכת כרגע נמצאת בשלב שלא מסוגלת לספוג את כל התביעות

אבי נוימן:  אין שום בעיה לעשות כמו שעשו במסלול האדום, וזה היה מבורך

אבי נוימן:  נתנו מקדמה

אבי נוימן:  גם פה אין לי בעיה שיקלידו את התביעות בינואר

אבי נוימן:  אפשר למשוך את זה

אבי נוימן:  אבל יש הבדל בין ההקלדה וחישוב הסכום הסופי כפי שעשו במסלול האדום לבין התזרים

אבי נוימן:  התזרים זה מה שחשוב לעסקים

ינון אזולאי: אבל כשאתה עושה במסלול האדום יש עוד בעיה, חודשי

ינון אזולאי:  זה לא היה כוונת המחוקק כשבאנו לפה והבאנו את הדברים האלה

אבי נוימן: צודק ולכן זה צריך להישאר חד חודשי אבל אם יש מצוקה כרגע במוקד הפצועים- -      

ינון אזולאי: למה אני צריך לתת להם את האופציה? כוונת המחוקק לא הייתה ודובר פה להפוך את זה לדו חודשי, ואמרנו שזה יהיה חד חודשי, ועכשיו שאתם באים להפוך את זה ולעשות את זה שזה יהיה דו חודשי, וההגשה תהיה בינואר, יש שתי בעיות: הראשונה, על הכסף של המקדמות, שאומר: צריך להביא את המקדמות – אחרת תקבלו את הכסף באיחור, והדבר הנוסף, כשאתה הופך את זה לדו חודשי אותו אחד שבנובמבר לצורך העניין היה באפס – הוא מפסיד

ינון אזולאי:  זו לא הייתה כוונת המחוקק

ינון אזולאי:  זה נאמר פה על השולחן לא פעם

ינון אזולאי:  אתם התעקשתם גם לגבי מה שאמר על המערכות

ינון אזולאי:  אני מזכיר לך אדוני אמיר שהיה דבר פשוט שאמרת: אנו רוצים לעבוד כמה שיותר מהר וקל, הכול מוכן ונמצא

ינון אזולאי:  בסופו של דבר כשאנחנו מגיעים לאותו מקום שהיה בתחילת הקורונה עם כל הבירוקרטיה והתקלות היינו ממשיכים באותו מקום ורוצים לתת להם כמה אופציות

ינון אזולאי:  ביקשתם לא לתת כמה אופציות אלא רק אחת

ינון אזולאי:  עשינו הכול כדי שזה לא יקרה

מירב כהן: חשוב לי להגיב

ינון אזולאי: רק חייב לומר שזה לא ממנו

ינון אזולאי:  אנחנו מקבלים את זה מהשטח

מירב כהן: אני יודע

מירב כהן:  בסוף מצד אחד הייתה אמורה להיות חקיקה אחת, ולאט-לאט שינינו גם את החקיקה הקיימת של החוק, וחקלאות זה ארבעה חודשים וקבלן זה שבעה חודשים ותקופת הזכאות היא עד נובמבר או נובמבר דצמבר או ארבעה חודשים

מירב כהן:  כל הדברים האלה שלא היה בקורונה בכלל זה תפעולית, מצד אחד היטבנו חברי הכנסת ורשות המיסים, תפסנו יותר עסקים בעיגול שמקבלים פיצוי אבל בסוף זה קשה תפעולית

משה גפני: זה גם מצב שונה

משה גפני:  זה לא המצב של הקורונה

ינון אזולאי: הרב גפני, מה שביקשתם הלכנו אתכם

ינון אזולאי:  גם תפעולית

מירב כהן: ממש לא

מירב כהן:  אראה לך את החקיקה

מירב כהן:  אחרי זה נכנסו מחזורים בעוטף, עכשיו המחזורים הם ב-40 ק"מ רק לאוקטובר, ואם הוא זכאי לנובמבר איך הוא מגיש את התביעה

מירב כהן:  ניקח רק את החוק עצמו לעומת הקורונה

מירב כהן:  הקורונה הייתה חודשיים, שנה וחצי

מירב כהן:  פה יש חודש מול חודש

ולדימיר בליאק: אבל בסוף יש חוק

ולדימיר בליאק:  צריך ליישם אותו

מירב כהן: אנחנו מנסים ליישם אותו בצורה הכי טובה שיכולה להיות

מירב כהן:  שילמנו מעל 100,000 תיקים

ולדימיר בליאק: האם אתם מצליחים לעמוד בלוחות הזמנים של המקדמות?     

מירב כהן: כן

מירב כהן:  יש מקרים בודדים שהמקדמות נפלו- - -     

משה גפני: אנחנו מקבלים המון תלונות

מירב כהן: לקבל המון תלונות זה דבר שאנו מנסים לבדוק אותו פרטנית

מירב כהן:  אבל בסוף ניקח את כל התלונות – זה יהיה אלף תלונות ובסוף יש 200,000 תביעות

מירב כהן:  בסוף צריך להסתכל על המקרו

מירב כהן:  לא נצליח להגיע לכולם בפינצטה

מירב כהן:  אנו מנסים להגיע לאחד-אחד בפינצטה אבל תזכרו שהחקיקה מאוד מורכבת

מירב כהן:  היא שונה מהקורונה בחמש דרגות מעל

מירב כהן:  - - - ביקשנו לא לעשות

אליהו (אלי) רביבו: חרף מה שאתה אומר, ראש הרשות התחייב בשידור חי אתמול שעד יום ראשון כל הגל הראשון שדווח, שהוא הרוב של הרוב, יסתיים הטיפול או באופן מלא או לכל הפחות מקדמות

מירב כהן: הבעיה שיש היום – המערכת שלנו יודעת להריץ קרוב ל-10,000 תיקים ביום, ויש פקק כמו בכביש

מירב כהן:  תגברנו אתמול עוד יותר אבל זה עושה לנו בעיות במערכות

אליהו (אלי) רביבו: 10,000 ביום, אם אתה לוקח מכפלה מאוקטובר עד היום- -      

מירב כהן: לא אוקטובר

מירב כהן:  צריך להסתכל על הזמנים

מירב כהן:  אנחנו 24/7, באמת

אליהו (אלי) רביבו: החוק עבר ב-9

אליהו (אלי) רביבו: 11 אבל אנשים התחילו להגיש כבר בסוף אוקטובר

מירב כהן: ממש לא

מירב כהן:  19

מירב כהן: 11 התחילו להגיש

מירב כהן:  מה שהגשנו שם היה מקדמות, וזה רץ ועובד מצוין, ואנשים מרוצים מזה

אליהו (אלי) רביבו: אפילו מקדמות לא כולם קיבלו

מירב כהן: אתם מבלבלים בין שני סוגי מקדמות

מירב כהן:  המקדמות שנפתחו ב-19

מירב כהן: 10 זה מקדמות במסלול אדום לישובים שפונו, ישובי ספר בדרום ובצפון, מעל 10,000

מירב כהן:  זה רץ 90% טוב

מירב כהן:  יש עם זה בעיות גם – שהעסקים לא תמיד כתבו את הכתובת הנכונה ברשות המיסים וזה לא עניין אותם במהלך כל השנים ואין מה לעשות

ינון אזולאי: לא על זה אנחנו מדברים

מירב כהן: המקדמות השניות זה רק אחרי שהגיש את התביעה על הוצאות מזכות, אחרי 21 יום או מחזורים, אמורים לקבל מקדמה נוספת

מירב כהן:  את המקדמות האלה הגישו – סליחה, מקדמה ראשונה להוצאות המזכות

מירב כהן:  הנושא הזה, הוגשו לנו כמות תביעות – כמעט כל יום הוגשו בין 15,000 ל-20,000 תביעות

ולדימיר בליאק: האם אתם מצליחים כאן לעמוד בלוחות הזמנים?     

מירב כהן: אנחנו עובדים על זה 24/7

מירב כהן:  אין לכם מושג

מירב כהן:  אנחנו לא ישנים, ממש

מירב כהן:  לא רק בפה

מירב כהן:  אמיתי

ולדימיר בליאק: אנחנו מאמינים אבל בכל זאת

מירב כהן: מקווים להדביק את הפער ומקווים שעד יום ראשון כל התיקים ירוצו

ולדימיר בליאק: אז יש פער

מירב כהן: הפער הוא ב-21 יום – אין בעיה

מירב כהן:  אמרתי בדיון – המערכת שלנו בדרך כלל בנויה שאחרי שלושה ימים או התיק משולם אוטומטית או הוא יורד לתוכנית ומשולם מקדמה, לא צריך לחכות 21 יום

מירב כהן:  ברגע שנדביק את הפער עד יום ראשון, שני זה מה שיקרה וזה יהיה התהליך

מירב כהן:  כרגע על הפער הזה אנחנו כל היום דוחפים עוד תיקים

מירב כהן:  יום ראשון ניישר קו ואז ניכנס לתהליך הזה

מירב כהן:  בסוף יש מעל 200,000 תביעות שהוגשו בחודש הזה

משה גפני: אני מבין מה אתה אומר

משה גפני:  שינינו את זה לא כי רצינו לשנות אלא כי רצינו לעשות טוב, ואתם הייתם שותפים לעניין הזה

משה גפני:  ביום שני או שלישי יש דיון של ועדת הכספים

משה גפני:  אזמין אתכם, ותצטרכו להגיד לנו מה נעשה עם המקדמות האלה

משה גפני:  כולנו מקבלים תלונות

משה גפני:  אנחנו סומכים עליכם שאתם עושים את מלוא העבודה

משה גפני:  בשבוע הבא אבקש שיבואו לדווח, במקום לדווח לתקשורת שידווח לוועדה

ינון אזולאי: לפני זה מביאים את התקנות?     

משה גפני: ניתקתי את הנושא של המקדמות

משה גפני:  לגבי הנושא – כיוון שהעלה את זה, אני חוזר על דבריי: יוצא לא טוב הדבר הזה

משה גפני:  אנחנו תמכנו בזה שיהיה אוקטובר לבד ונובמבר לבד, אבל שנובמבר יבוא בזמן

משה גפני:  כשנובמבר מתחיל להתעכב, אמר לי שי אהרונוביץ: ביום ראשון אני מביא את זה

משה גפני:  אם זה מתחיל להתעכב – אנחנו נמצאים כבר ביום שלישי, מחר זה יום רביעי ואין את זה עדיין על סדר-היום וזה עדיין לא בשבוע הבא – זה לא בסדר

אבי נוימן: השאלה מה יבוא לוועדת הכספים – נובמבר לבד או נובמבר עם דצמבר?     

משה גפני: יש לי עוד כמה שאלות אבל שיבוא קודם משהו

משה גפני:  נדבר על זה

משה גפני:  אנחנו החלטנו פה החלטות, וזה לא יצא מכאן כמו שזה נכנס

משה גפני:  זה השתנה בוועדה אבל קודם שיבוא

משה גפני:  זה שתי סוגיות שונות ואני מציע לא לערבב

משה גפני:  אנחנו מדברים על המקדמים ותוך כדי סדר-היום של הוועדה אבקש שתבואו ותדווחו על מה שנעשה בעניין המקדמות

משה גפני:  אין קשר לעניין של התקנות על נובמבר שזה אנו רוצים שיגיע מייד

ולדימיר בליאק: אני רוצה לחזק את ינון בהקשר לחודשי ודו חודשי, כי היינו פה לילות כימים ואני זוכר הכול כולל הכול

ולדימיר בליאק:  הכוונה שלנו הייתה מאוד ברורה – נובמבר זה נובמבר, ודצמבר זה דצמבר לאלה שמדווחים בחודשי ולא בדו חודשי

ולדימיר בליאק:  קחו את זה בחשבון

ולדימיר בליאק:  או צריך לשנות את החוק או צריך לקיימו

משה גפני: יש בעיה עם מה שינון אמר קודם?     

מירב כהן: בחקיקה זה רשום בסעיף ההסמכה, 38יז, שאם דצמבר יאושר זה יהיה חודשיים יחד – כך זה היה בכל הקורונה

מירב כהן:  תזכרו שגם חד חודשי בקורונה הגיש עבור חודשיים יחד ולא עבור כל חודש בנפרד

מירב כהן:  ברמה המקצועית אני אישית חושב שזה הרבה יותר נכון כי זה ממצע את הירידה, ואם יש דברים שנדחו לחודש דצמבר, ולא דווחו כמו שצריך בחודש נובמבר, יראו אותם בתוצאה האמיתית

מירב כהן:  בסוף זה קופה ציבורית ויש לשמור על הכסף

מירב כהן:  מקצועית אני חושב שזה יותר נכון ולא לפרק את זה

מירב כהן:  לא עשינו את זה במשך שמונה מקטעים בקורונה, לא דרשתם שנפצל

מירב כהן:  גם בקורונה כל חד חודשי הגיש עבור חודשיים יחד

מירב כהן:  היה רק אופציה אחת עבור חודשיים

מירב כהן:  זה כתוב בחקיקה

מירב כהן:  שלומית תראה לכם

מירב כהן:  זה חוק ראשי שהעברתם

שולמית אלוני: סעיף ההסמכה אומר, ששר האוצר באישור ועדת הכספים של הכנסת רשאי להאריך בתקופה נוספת את התקופה הקובעת כך שפיצויים לפי פרק זה יינתנו לגבי נזקים שאירעו בתקופה נוספת שתסתיים לא יאוחר מיום 31

שולמית אלוני: 12

שולמית אלוני: 23 וכן לקבוע את התיאומים הנדרשים בשל הארכה כאמור, ובלבד שאם האריך את התקופה כאמור, תהיה תקופת הזכאות של כלל הניזוקים חודשים נובמבר ודצמבר 2023

ולדימיר בליאק: מ-30

ולדימיר בליאק: 11 עד 31

ולדימיר בליאק: 12 הכוונה, הארכה

שולמית אלוני: כן

אבי נוימן: מההמשך אתה מבין, שהכוונה שהחישוב יהיה דו חודשי

שולמית אלוני: ההמשך אומר: כחלק מהתיאומים יוכפלו שיעור הירידה במחזור העסקאות הקבועים בהגדרה מקדם ההוצאה הקבועה בסעיף 38ג לגבי עוסק מדווח בשיטת דו חודשי

ולדימיר בליאק: אני יודע שזה יוצר בעיה לא פשוטה בתזרים לחלק מהעסקים

מירב כהן: משהו לא מובן לי בתזרים

מירב כהן:  בקורונה היה חודשיים השבתה יותר גדולה, שחודשיים לא עבדו ולא היה להם תזרים

מירב כהן:  אותם עסקים של חד חודשי אולי בנובמבר הייתה להם פגיעה אבל בדצמבר המשק חזר די יפה לעבוד כלומר תזרימית יש להם פחות בעיה מהקורונה

אברהם כלפון: אבל בקורונה היה פטור מארנונה, בקורונה כל העובדים היו בחל"ת

אברהם כלפון:  זה לא היה דומה

משה גפני: תודה רבה

משה גפני:  בבקשה, אבירם אלון, מנכ"ל התאחדות בעלי אולמות האירועים

אברהם כלפון: אני רוצה להתייחס בעיקר לנובמבר דצמבר

אברהם כלפון:  בסופו של דבר לא הגיעו התקנות ואנו מחכים לזה

אברהם כלפון:  בסוף בעלי אולמות אומרים מתי להגיש כבר את נובמבר כי אנו לקראת סוף דצמבר

אברהם כלפון:  אני רוצה לחזק את אמיר ואת רשות המיסים

אברהם כלפון:  בהתחלה בעלי אולמות באמת לא קיבלו את הפיצויים

אברהם כלפון:  אחרי 21 יום מרביתם קיבלו או פיצוי מלא או- -      

אליהו (אלי) רביבו: לא מרביתם

אליהו (אלי) רביבו:  תוכל לומר מספרים?     

אברהם כלפון: לא יכול לומר מספרים

אברהם כלפון:  מרביתם קיבלו אחרי 21 יום מקדמה או את מלוא הכסף

אברהם כלפון:  אני רוצה לחזק בזה את רשות המיסים שבאמת יש פה תפעול, כי עדיין יש חבר'ה שעברו 21 יום ועדיין לא קיבלו מקדמה אבל הם בודדים כלומר זה לא כל הענף

אברהם כלפון:  אבל אני רוצה להתייחס לנובמבר דצמבר

אברהם כלפון:  בסופו של דבר אם אנו מאשרים את נובמבר דצמבר יחד – שימו לב שעכשיו אנחנו לקראת סוף דצמבר ומקבלים פיצוי על אוקטובר

אברהם כלפון:  אם נאחד את נובמבר דצמבר, נוכל להגיש את זה ב-16

אברהם כלפון: 1, זה אומר שאחרי 21 יום מ-16

אברהם כלפון: 1 יתחילו לקבל את הפיצוי – אנחנו מדברים על פברואר, כלומר הם יקבלו פיצוי באמצע פברואר על נובמבר אם נאחד את זה

אברהם כלפון:  אני מבקש לא לאחד – כמו שעשינו את נובמבר לבד ודצמבר לבד

אברהם כלפון:  בעלי אולמות לא מסוגלים לשלם מאות אלפי שקלים בחודש, עכשיו שכירויות, ארנונה, עובדים, ולקבל את הפיצוי באמצע פברואר

אברהם כלפון:  זה לא הגיוני ולא אפשרי

ינון אזולאי: היועצת המשפטית, צריך תיקון חקיקה בשביל זה?     

שולמית אלוני: כן

ינון אזולאי: הם מדברים על פתרון שבינואר ייתנו מקדמות

ינון אזולאי:  שייתנו משהו

ינון אזולאי:  ורשות המיסים לא רשאית לעשות דין לעצמה, ולתת את זה חד חודשי? אם זה בחקיקה

מירב כהן: אין לי דרך

מירב כהן:  אני גם חושב שמקצועית זה לא נכון

ינון אזולאי: עזוב מקצועית

ינון אזולאי:  גם כתוב בחקיקה כתוב שתוך 14 יום תיתנו מקדמות ועברתם על זה

ינון אזולאי:  אז תעברו גם על זה

מירב כהן: 21 יום

מירב כהן:  זה לא קשור

ינון אזולאי: תמצאו פתרון, תן מקדמות

אברהם כלפון: תן מקדמות של 60%

מירב כהן: מותר לעשות הכול

מירב כהן:  מקצועית אם זה ב-0 – 10 זה הכי לא מקצועי בעולם, לפצל את זה כי יש תיקון של עסקים שתיקנו את המחזור שלהם בדצמבר, דחו חשבוניות לדצמבר, דחו עסקאות לדצמבר

מירב כהן:  יותר נכון לבדוק אותם בתקופה - מה שאתם אומרים פה – למה היה צריך להאריך את דצמבר? אין פגיעה בדצמבר

אברהם כלפון: אבל אם פגיעה, הם לא יקבלו פיצוי

משה גפני: בינתיים הם לא מביאים כלום

מירב כהן: יש דו חודשי, מדווח נובמבר דצמבר

מירב כהן:  דווקא הוא היותר קטן שהתזרים אצלו הרבה יותר קשוח, ואותו אנו כן מסכימים שיגיש רק בינואר

מירב כהן:  למה ליצור את ההבדל? באף מלחמה לא עשינו את זה

מירב כהן:  צוק איתן התחיל ב-8

מירב כהן: 7, נדמר ב-30

מירב כהן: 8

מירב כהן:  יכולנו לומר: חד חודשי, תגיש על יולי בנפרד ועל אוגוסט בנפרד

מירב כהן:  גם אז היינו כאן בוועדה וקבענו את זה כחודשיים

מירב כהן:  קורונה שנה וחצי – קבענו את זה כחודשיים

מירב כהן:  ככל שאתה לוקח תקופה, אתה בודק את הנזק האמיתי שנוצר ולא משהו שהוא נקודתי

אליהו (אלי) רביבו: אין בעיה

אליהו (אלי) רביבו:  בתקופת הביניים תן מקדמות בין לבין

מירב כהן: אני לא חושב שלפצל את התקופה זה נכון

אליהו (אלי) רביבו: אין בעיה

אליהו (אלי) רביבו:  אל תפצל

אליהו (אלי) רביבו:  תן מקדמות לתקופת הביניים

מירב כהן: נחשוב על זה

משה גפני: זה לא נושא הדיון

משה גפני:  אני מבקש להביא את התקנות מהר

משה גפני:  מבקש שבינתיים תחשבו על הפתרון

משה גפני:  יש פה מגמה גם הגיונית להפוך את זה לחודשי

משה גפני:  לא לעשות את זה דו חודשי

משה גפני:  אם לא תהיה ברירה, אולי נצטרך לעשות תיקון

משה גפני:  נמצא אחד מהחוקים פה ונוסיף גם את התיקון הזה

משה גפני:  מבקש שתחשבו

משה גפני:  יש לכם מספיק זמן, שעתיים, עד שאתם מביאים את התקנות

שולמית אלוני: לעניין המקדמות - זה אולי אפשר לעשות גם בלי תיקון חקיקה במסגרת התיאומים שכן מתאפשרים

אבי נוימן: עושים את זה במסלול האדום

מירב כהן: פעם אחת עשינו דבר כזה בספטמבר אוקטובר בקורונה, כשהתחיל הסגר השני וביקשו מאתנו לתת מקדמות כי ספטמבר אוקטובר – אותו דבר, זה רק בנובמבר, ונתנו וזה יצר לצערי הרבה בקשות להחזר כי אנשים קיבלו מקדמות ובסוף כשנתוני האמת הגיעו זה יצר הרבה בקשות להחזר

ינון אזולאי: אני פחות אוהב את המקדמות באחוזים גבוהים

ינון אזולאי:  זו האמת

מירב כהן: כי עוד לא דיווחת ואז זה קצת בעייתי

מירב כהן:  נחשוב על זה

אורית פרקש הכהן: תחשוב על פתרון שלוקח בחשבון את לקחי העבר

אורית פרקש הכהן:  הרי בעיה תזרימית יש פה, תסכים איתי

אורית פרקש הכהן:  במקדמות יש תקלה אז תחשבו איך לפתור

אורית פרקש הכהן:  או תשנו את האחוזים

נעמה לזימי: בהחזרים הייתה תקלה לכתחילה

נעמה לזימי:  זה לא היה בנוי דיפרנציאלי, זה היה בנוי בצורה- -      

מירב כהן: אצלנו זה משהו אחר, לא הייתה בעיה כזו

נעמה לזימי: האם אנחנו מזהים ענפים מסוימים כמו האולמות, ואז אולי אפשר לייצר מענה לאותם ענפים ספציפיים, ונמשיך עם המתווה כמו שהוא?     

אבי נוימן: זה גורף

אבי נוימן:  כל העסקים

אבי נוימן:  זה כולם

אבי נוימן:  יש פתרון הרבה יותר פשוט שאפשר ללכת אליו – אגב, אם התקנות לא באות בכלל לשולחן הדיונים פה, מגיע פיצוי נובמבר רגיל בחוק, בלי הארכת תקנות

אבי נוימן:  זה לא קשור

אבי נוימן:  המערכת כרגע סגורה

מירב כהן: אני חייב לומר - שומעים כל הזמן את נושא המקדמות אבל זה לא אומר שלמקדמות אנחנו לא צריכים לפתח עוד מערכת

מירב כהן:  זה נחמד לכולנו ואני פרו ניזוקים ותמיד רוצה עוד אבל תמיד אני יוצר בעיות אצלי בבית כי בסוף הפיתוח הוא קשוח

מירב כהן:  עכשיו אנחנו כבר באמצע דצמבר

מירב כהן:  עד שנצליח לפתח את המקדמות נגיע לינואר, אז אפשר לומר: לא נפתח את המערכת ב-15

מירב כהן: 1 - הרי את המע"מ אתה יכול לדווח ב-1

מירב כהן: 1

מירב כהן:  אתה לא צריך לחכות ל-15

מירב כהן:  אף עוסק לא צריך לחכות

מירב כהן:  נותנים לו לדווח עד 15 אבל הדיווחים שלו יכולים להיות בינואר, אז אולי אם נפתח את המערכת יותר מוקדם אז הם יגישו את החודשיים וזה ייתן את הפתרון יותר טוב מאשר לייצר מקדמות ב-15 יום האלה שמאוד קשה

אברהם כלפון: אז תקבל בסוף ינואר את הפיצוי של נובמבר

אברהם כלפון:  תפתח את המערכת לנובמבר, אז חסכת 14 ימים

אבי נוימן: צריך להבדיל בין המהות לתזרים

אבי נוימן:  המהות אפשר לדון עליה בוועדת הכספים וצודק הרב גפני שאמר: תביא את זה לשולחן הדיונים ונדון ונקבל החלטה

אבי נוימן:  זה המהות

אבי נוימן:  בוא נטפל כרגע בתזרים

אבי נוימן:  תן לאנשים שהיה מגיע להם מענק נובמבר להגיש בכלל את המענק

מירב כהן: אני מפתח מערכת – אני צריך שלושה שבועות

אבי נוימן: לחד חודשי יש לך מערכת קיימת, אוקטובר

מירב כהן: זו לא מערכת קיימת

אליהו דלל: אולי תדחה את המע"מ? אתה פותר בעיה תזרימית

אברהם כלפון: תדחה ארנונה

אליהו דלל: כי אז אתה פותר בעיה תזרימית

מירב כהן: מה שאומרים פה – ברגע שתדחה את המע"מ, הוא גם לא יוכל להגיש את התביעה בסוף

אליהו דלל: לא, הוא יוכל לדווח אבל לא להגיש ממש

אליהו דלל:  לא לשלם

מירי סביון: דחיות תשלומים זה נושא אחר, וכרגע מה שמציגים, מי שיש לו בעיית תזרים כי יש לו עודף הוצאות על הכנסות בעיקרון לא אמור להיות לו מע"מ חיובי כי אולי יש לו החזר מע"מ תשומות אם יש לו כל כך הרבה הוצאות

אברהם כלפון: אבל אם אתה רוצה לדחות משהו, תדחה ארנונה, תדחה תשלום עובדים, תדחו את הדברים האלה

אליהו (אלי) רביבו: אמיר, אל"ף, אם ניתן יהיה לשלם מקדמות בתפר שבין חודש לחודש, ושנית, כשאתם מאשרים תיק מסוים לחודש אוקטובר, תשלמו אותו מראש כבר כמו שהוא לנובמבר ואז תעשו התחשבנות

אליהו (אלי) רביבו:  אם הגיע לאדם תוספת על כך – יקבל

אליהו (אלי) רביבו:  אם הוא צריך להחזיר, יחזיר לך

מירב כהן: לצערי יהיו הרבה החזרים

מירב כהן:  יש הבדל משמעותי בין מה שהיה באוקטובר במשק- -  אם תיתן אותו דבר זה ייצור בעיה

אליהו (אלי) רביבו: יותר מזה - תשלם מראש

אליהו (אלי) רביבו:  כל מי שלא שילמת לו את אוקטובר - כשאתה משלם לו, שלם לו מקדמה לנובמבר, כי אנשים צברו יתרות בחסר באופן משמעותי

ינון אזולאי: צריך לדאוג שלא נגיע למצב של הקורונה של ההחזרים ואז אנשים שצריכים להחזיר – ואני לוקח את האנשים שהיו ישרים לכתחילה ולא ידעו את זה, מגיעים לבור שלא יודעים לצאת ממנו אבל צריך להיות מקדמות הגיוניות

משה גפני: תחשבו על פתרון, גם אנחנו נחשוב על פתרון, כי המציאות הזו יוצאת לא מוצלח

ינון אזולאי: אם חושבים על פתרון, לבוא עם פתרון כדי שיהיה להם זמן להקים את המערכת

ינון אזולאי:  שיבואו עם פתרון

אליהו דלל: פשוט לקחת את מה שהיה בקורונה

אליהו (אלי) רביבו: מקדמה

אליהו (אלי) רביבו:  תן 50%, 30%

אליהו (אלי) רביבו:  משהו

משה גפני: תודה

משה גפני:  אני מבקש פתרון

משה גפני:  מבקש להביא את התקנות של נובמבר מייד

משה גפני:  יש לי איזו הצעה שיכול להיות שאני לא צריך להציע את זה, אבל אני לא משאיר שום דבר אצלי, אז מבקש – כאשר אתם מעבירים אלינו תקנות, אנחנו מתכוננים אליהן, ואתם מחליטים להוציא את הסעיף המחמיר, אם אפשר לעשות את זה לא באמצעות דובר אלא לומר את זה לוועדה

משה גפני:  אם אתם מקבלים החלטה כלשהי, אם אפשר לא בהודעה לעיתונות

משה גפני:  אם אפשר לומר את זה לוועדה

משה גפני:  אני לא אוהב את זה

משה גפני:  אני מבקש שנחזור לימים שבהם רשות המיסים דיברה עם הוועדה ולא עם כתב כזה או אחר

משה גפני:  אנו יושבים, מתכוננים לזה

משה גפני:  בסוף מראים לי הודעת דובר, של משרד האוצר

משה גפני:  אם אפשר לחזור לימים נורמליים, שבהם הייתה כנסת, היה ועדת כספים, הייתה רשות המיסים, היה שר האוצר, ודיברנו באופן מקצועי

משה גפני:  אני בא לפה עם כל המרץ וחושב מה אסביר לכם, למה צריך להוריד את האפשרות הזאת, ובסוף מורידים את זה

משה גפני:  זה בסדר

משה גפני:  בכלל, הכול הולך לתקשורת

משה גפני:  מה זה שר האוצר מודיע שהוא הולך ביום ראשון? שיודיע פה

משה גפני:  למה הוא מודיע שם?      אני מבקש להקריא את התקנות

משה גפני:  אגב לתקשורת זה לא שר האוצר

משה גפני:  זו נתן דווקא שי אהרונוביץ

משה גפני:  גם את זה לא אהבתי

משה גפני:  אמרתי שר האוצר – זו הייתה טעות

ישי פרלמן: תקנות מס רכוש וקרן פיצויים (מחזור עסקאות חליפי), התשפ"ד-2023

ישי פרלמן:  בתוקף סמכותי לפי סעיף 38יז(ב) לחוק מס רכוש וקרן פיצויים, התשכ"א-1961  (להלן – החוק), ובאישור ועדת הכספים של הכנסת, אני מתקין תקנות אלה: 1

ישי פרלמן:  בתקנות אלה -	"פעילות מופחתת", בחודש – חודש שבו מחזור העסקאות של עוסק הופחת בשל אחת מהעילות המנויות בהגדרה "התקופה החליפית", ושאינו החודש שבו החלה פעילותו;      זו הגדרה שהיתה קיימת גם בקורונה

ישי פרלמן:      פעילות מופחתת- -      

שולמית אלוני: יש רק קצת שינוי

שולמית אלוני:  בקורונה זה היה בלבד שפעילותו החלה לפני אותו חודש

שולמית אלוני:  פה היא יכולה להתחיל לפני

ישי פרלמן: המשמעות אותו דבר

ישי פרלמן:  זה שינוי נסחות שנעשה

ישי פרלמן:      "התקופה החליפית" –  (1) לגבי עוסקת עצמאית שהייתה לה פעילות מופחתת באחד החודשים שבתקופה הנלקחת בחשבון לצורך חישוב מחזור העסקאות הקובע לעניין תקופת הבסיס

ישי פרלמן:       התקופה שנלקחת בחשבון – בגדול מדובר על אוקטובר 22' או נובמבר 22', דצמבר 22' אם יעברו התקנות אבל יכול להיות גם תקופות אחרות אם זה עוסק שפתח מאוחר יותר או מקרים חריגים, ולכן זה הניסוח

נעמה לזימי: אני רק רוצה לומר תודה על התקנה הזו

נעמה לזימי:  הבטחתם שהיא תבוא בדיון על חוק הפיצויים, וזה באמת חשוב

נעמה לזימי:  כפי שהובטח הביאו את זה, וזה חשוב

ישי פרלמן: שבו לא עבדה שבעה ימים או יותר בשל אחת העילות המנויות בסעיף 6 או 7 לחוק עבודת נשים, התשי"ד-1954

ישי פרלמן:      מדובר על עילות של תקופת לידה והורות או תקופת שמירת היריון

ישי פרלמן:         תקופת פעילותה של העוסקת בשנה הקודמת – גם הוגדר בתוך החקיקה, דובר על ספטמבר 22' עד אוגוסט 23' בדרך כלל

ישי פרלמן:      למעט החודשים בתקופה האמורה שבהם הייתה לה תקופה של פעילות מופחתת או תקופת פעילותה של העוסקת ב-12 החודשים הרצופים הקודמים לחודש הראשון שבו הייתה לה פעילות מופחתת, לפי בחירת העוסקת; 	 זה מה שאמיר הסביר, יש פה שתי אפשרויות – אחת, החודשים הכי אחרונים שזה החודשים שאנו מניחים שהעסק היה במצב הכי קרוב שהיה אמור להיות לאוקטובר 23' או אופציה אחרת – 12 חודשים רצופים לפני החודש הראשון של פעילות מופחתת שנועד כדי לעזור לנשים שאחרי התקופה של ההיריון והלידה לא חזרו לפעילות מלאה, לקחת את התקופות שלפני ההיריון או ההורות

ישי פרלמן:      לגבי המילואים –       (2) לגבי עוסק עצמאי שהייתה לו פעילות מופחתת בחודש שבתקופה הנלקחת בחשבון לצורך חישוב מחזור העסקאות הקובע לעניין תקופת הבסיס שבה לא עבד שבעה ימים או יותר בשל ימי שירות מילואים לפי חוק שירות המילואים, התשס"ח-2008  – תקופת פעילותו בשנה הקודמת, למעט החודשים בתקופה האמורה שבהם הייתה לו פעילות מופחתת כאמור

ישי פרלמן:      זה לוקחים את כל השנה הקודמת, מפחיתים את החודשים שבהם היה במילואים וממוצע החודשים האלה, זה יהיה תקופת הבסיס

שולמית אלוני: למה שבעה ימים?     

ישי פרלמן: זה נועד כדי לוודא שבאמת מדובר בתקופה שהיא משמעותית, שזה לא איזה יום מילואים אחד או שניים שזה לא מספיק משמעותי כדי שיפגע בחישוב המדויק יותר שזה החודשים המקבילים בשנה הקודמת

ישי פרלמן:  אבהיר לפרוטוקול שהמינוחים המגדריים פה לא מחייבים לפי חוק הפרשנות – גם אם גבר לוקח חופשת לידה, 1 יחול עליו, וגם אם אשה במילואים, 2 יחול לגביה

ישי פרלמן:      תקנה 2 קובעת את ההוראה המהותית

ישי פרלמן:      מחזור עסקאות חליפי קובע לעניין תקופת הבסיס

ישי פרלמן: 	פה בעקבות ההערה של אבי אולי נעשה לבקשת כדי שיהיה ברור שמדובר בבקשה

משה גפני: שהוא יכול להחליט שהוא לא רוצה ללכת למתווה הזה

שולמית אלוני: אבל אז יצטרך לבקש באופן אקטיבי, נכון?     

ישי פרלמן: כן

ישי פרלמן:  בכל מקרה צריך לבקש אקטיבית

ישי פרלמן:      לבקשת עוסק עצמאי שהייתה לו פעילות מופחתת באחד מהחודשים שנלקחו בחשבון לצורך קביעת מחזור העסקאות הקובע לעניין תקופת הבסיס, יראו את מחזור עסקאותיו בתקופה החליפית, מחולק במספר החודשים בתקופה החליפית, כמחזור העסקאות הקובע לעניין תקופת הבסיס

ישי פרלמן:      זה מה שהסברתי קודם

ישי פרלמן:      סעיף 3 נמחק

משה גפני: ראיתי בהודעת הדובר

ישי פרלמן: תקנות אלה יחולו לגבי פיצוי לפי פרק שמיני 1 לחוק, בעד נזק עקיף שנגרם במהלך התקופה הקובעת

ישי פרלמן:      פה אנו מבהירים שזה גם לגבי אוקטובר, גם מי שכבר קיבל מענק באוקטובר, יוכל להגיש בקשה לקבל רטרואקטיבית

אבי נוימן: יש פה הגדרה לתקופה הקובעת?     

ישי פרלמן: בחוק

אבי נוימן: אז מאוקטובר

משה גפני: תקנות מס רכוש וקרן פיצויים (מחזור עסקאות חליפי), התשפ"ד-2023

מירב כהן: סליחה, אדוני, יש פה תקלה, בסעיף 2 רשום: מחולק במספר החודשים בתקופה החלופית כמחזור עסקאותיו הקובע לעניין תקופת הבסיס

מירב כהן:  אם זה היה 8 חודשים, זה יחולק בשמונה חודשים, זה ייתן לו תקופת בסיס של חודש, ואם אני מדווח דו חודשי זה יפגע בו

מירב כהן:  אני מדבר רק על הדו חודשי

מירב כהן:  זה פשוט פוגע בהם

מירב כהן:  לדו חודשי זה לא מדויק

מירב כהן:  זה לא מתייחס לנובמבר דצמבר

מירב כהן:  כרגע החקיקה מדברת על התקופה החלופית, נניח לוקחים אותה לשמונה חודשים, ותקופת הבסיס תהיה חלוקה של שמונת החודשים בשמונה, ואז ייצא לי חודש אחד אבל אם אני מדווח דו חודשי תקופת הבסיס שלי תהיה רק חודש אחד ולא תהיה לי ירידת מחזורים בפועל

מירב כהן:  צריך להכפיל את זה בשתיים

מירב כהן:  זה הרעיון שחסר פה בחקיקה

מירב כהן:  אם נאשר את זה כך, זה יפגע בעסקים של הדו חודשי

שולמית אלוני: זה צריך להיות לעניין דיווח דו חודשי מוכפל בשניים

מירב כהן: צריך גם להתייחס לנובמבר דצמבר עקרונית, בהתאמה

משה גפני: אנו מסכימים שתתקנו את זה ברוח הדברים האלה

שולמית אלוני: נכניס פה גם את התיקון, ננסח אולי קצת אחרת שיהיה רשאי להגיש למנהל בקשה

משה גפני: חוץ מזה, יש בתקנות פעמיים סעיף 3

משה גפני:  סעיף 3 הראשון נמחק, ואנחנו נשארים עם סעיף 3 האחרון שהוא התחולה

משה גפני:  מי בעד תקנות מס רכוש וקרן פיצויים (מחזור עסקאות חליפי), כפי שהקראנו? מי נגד? מי נמנע?     הצבעה     אושר

משה גפני: התקנות אושרו

משה גפני:      תודה רבה, הישיבה נעולה